Esmaspäeva õhtul EP  istungit avades tegi parlamendi president avalduse Baltimaadest küüditatute kohta märkides, et käesoleval kuul tähistame 70 aasta möödumist 1941. aasta massilisest küüditamisest. President avaldas toetust Balti riikide elanikele ning seejärel said sõna fraktsioonide esindajad. President Buzek andis samuti teada, et Tadžikistani president Rahmon on parlamendis ametlikul visiidil ning et 4. juunil tähistati 22 aasta möödumist Tiananmeni veresaunast ja esimestest vabadest valimistest Poolas.